Un cititor ne-a trimis imagini cu un pui de șarpe surprins, ieri, pe o alee din Parcul Municipal Vest din Ploiești.
Cel mai probabil este vorba de un exemplar din cea mai răspândită specie din România Natrix natrix sau șarpele de casă.
Acesta nu este veninos și nici agresiv și se hrănește preponderent cu şoareci, broaşte şi alte animale mici.
În postura defensivă îşi poate lăţi capul, astfel că de multe ori este confundat cu viperele, mai ales că varietatea de culori e mare (de la măsliniu, cafeniu, tentă albastruie sau negru lucios).
Cunoscut drept șarpele casei, acesta este considerat și un protector al căminului.
Așadar, dacă vedeți astfel de șerpi, nu-i ucideți!